อิสยาห์ 7:14

**อิสยาห์ 7:14**  () เป็นข้อในบทที่ 7 ของหนังสืออิสยาห์ ซึ่งผู้เผยพระวจนะอิสยาห์ทูลกษัตริย์อาหัสแห่งยูดาห์ถึงพระสัญญาว่าพระเจ้าจะทรงทำลายศัตรูของกษัตริย์ก่อนที่เด็กที่เกิดจาก*[[อัลมาห์]]* (หญิงสาว) จะหย่านม คำภาษาฮีบรู  *‘almāh* หมายถึง "หญิงสาวในวัยที่มีบุตรได้" แต่คำนี้ได้รับการแปลเป็นภาษากรีกคอยนีในเซปทัวจินต์ว่า  *parthenos* มีความหมายว่าหญิงพรหมจารี และต่อมาได้รับการหยิบยกขึ้นโดยพระวรสารนักบุญมัทธิว แล้วใช้เป็นคำเผยพระวจนะเกี่ยวกับพระเมสสิยาห์อันมุ่งหมายถึงการประสูติจากหญิงพรหมจารีของพระเยซู อิสยาห์ 7:14 ยังคงเป็นหนึ่งในข้อในคัมภีร์ไบเบิลที่มีการถกเถียงกันมากที่สุด

## คำเผยพระวจนะของอิสยาห์ถึงอาหัส
### บริบท: อิสยาห์ 7:1-25
หนังสืออิสยาห์ได้รับการรวบรวมเป็นเวลาหลายศตวรรษ เริ่มต้นในศตวรรษที่ 8 ก่อนคริสตกาล บทที่ 1-39 กล่าวถึงเหตุการณ์ในศตวรรษที่ 8 ก่อนคริสตกาลเป็นส่วนใหญ่ แต่อิสยาห์ 7:1-25 เป็นผลงานจากการปฏิรูปโยสิยาห์ในศตวรรษที่ 7 ก่อนคริสตกาล (กล่าวคือเป็นการเรียบเรียงในรัชสมัยของกษัตริย์โยสิยาห์ ราว 640–609 ปีก่อนคริสตกาล) อิสยาห์ 7:1-25 เล่าเกี่ยวกับกษัตริย์อาหัสในศตวรรษที่ 8 ก่อนคริสตกาล (ครองราชย์ราว 732–716 ปีก่อนคริสตกาล) ในฐานะกษัตริย์ผู้ไม่เชื่อในพระเจ้าและปฏิเสธพระสัญญาของพระเจ้าถึงการปกป้องราชวงศ์และเมืองของพระองค์ แต่จุดประสงค์ของเรื่องเล่าดั้งเดิมในศตวรรษที่ 8 ก่อนคริสตกาลคือเพื่อปรามเฮเซคียาห์พระโอรสของอาหัสไม่ให้เข้าร่วมเป็นพันธมิตรกับอาณาจักรอื่น ๆ ในการต่อต้านจักรวรรดิอัสซีเรียที่ครองความเป็นใหญ่ในภูมิภาคในเวลานั้น

### คำทำนาย: อิสยาห์ 7:1-10
อิสยาห์ 7:18:15 เกี่ยวกับความพยายามของผู้เผยพระวจนะอิสยาห์ที่จะโน้มน้าวกษัตริย์อาหัสไม่ให้เข้าร่วมกับกษัตริย์อิสราเอล (หรือเรียกอีกอย่างว่าเอฟราอิม) และซีเรีย (อารัม-ดามัสคัส) ในการก่อกบฏต่อต้านอัสซีเรีย อิสยาห์ 7:1-8 เป็นบทนำที่อธิบายว่าอิสราเอลและซีเรียปิดล้อมเยรูซาเล็มด้วยความพยายามจะตั้งกษัตริย์ที่ไม่ใช่เชื้อสายของดาวิดขึ้นแทนที่อาหัส และจะเป็นผู้ที่จะเข้าร่วมกับอิสราเอลและซีเรียในการต้านอัสซีเรีย

::ในรัชกาลของอาหัส ... กษัตริย์แห่งยูดาห์ เรซีนกษัตริย์แห่งซีเรีย และเปคาห์ ... กษัตริย์แห่งอิสราเอลขึ้นมายังเยรูซาเล็ม เพื่อทำสงครามกับเมืองนั้น แต่ไม่อาจรบชนะเมืองนั้น เมื่อเขาไปรายงานต่อราชวงศ์ของดาวิดว่า "ซีเรียมาตั้งค่ายอยู่ในเขตเอฟราอิมแล้ว" พระทัยของพระองค์และใจของประชาชนของพระองค์ก็สั่นเหมือนต้นไม้ในป่าสั่นขณะต้องแรงลม ... และพระยาห์เวห์ตรัสกับอิสยาห์ว่า “จงออกไปพบอาหัส ทั้งตัวเจ้าและเชอารยาชูบบุตรชายของเจ้า ... และจงกล่าวกับเขาว่า ‘จงระวัง จงสงบ ...' พระยาห์เวห์องค์เจ้านายตรัสดังนี้ว่า "มันจะไม่เป็นเช่นนั้น และมันจะไม่เกิดขึ้น"

### หมายสำคัญของพระเจ้า: อิสยาห์ 7:11-16
หลังจากอิสยาห์ถ่ายทอดพระวจนะของพระเจ้าให้กับอาหัส อิสยาห์จึงทูลขอให้พระองค์ขอหมายสำคัญเพื่อยืนยันว่าคำเผยพระวจนะเป็นจริง ซึ่งหมายความว่าอาหัสทรงถูกเรียกร้องให้ยืนยันพันธสัญญากับพระเจ้าที่ทรงทำกับราชวงศ์ดาวิดผู้กำลังถูกคุกคามโดยกษัตริย์ของศัตรู แต่อาหัสปฏิเสธ อิสยาห์ทูลตอบว่าตนจะยังมีหมายสำคัญไม่ว่าอาหัสจะทรงขอหรือไม่:

::7:11 
::::"จงขอหมายสำคัญจากพระยาห์เวห์พระเจ้าของเจ้า ไม่ว่าจะให้ลึกถึงแดนคนตายหรือสูงเทียมฟ้าก็ได้"
::7:12 
::::แต่อาหัสตอบว่า "เราจะไม่ทูลขอ และเราจะไม่ลองพระยาห์เวห์ดู"
::7:13 
::::และอิสยาห์กล่าวว่า "ข้าแต่ราชวงศ์ของดาวิด ขอทรงฟัง การทำให้มนุษย์อ่อนใจนั้นเป็นเรื่องเล็กน้อยสำหรับพวกฝ่าพระบาทหรือ? และพวกฝ่าพระบาทยังให้พระเจ้าของข้าพระบาทอ่อนพระทัยด้วยหรือ?
::7:14 
::::เพราะฉะนั้น องค์เจ้านายจะประทานหมายสำคัญด้วยพระองค์เอง นี่แน่ะ หญิงสาวคนหนึ่งจะตั้งครรภ์ และคลอดบุตรชายคนหนึ่ง และคนจะเรียกนามของเขาว่า อิมมานูเอล
::7:15 
::::เขาจะรับประทานนมข้นและน้ำผึ้ง ในเวลาที่เขารู้จักปฏิเสธความชั่วและเลือกความดี 
::7:16 
::::เพราะก่อนที่เด็กนั้นจะรู้จักปฏิเสธความชั่วและเลือกความดี แผ่นดินของกษัตริย์ทั้งสององค์ซึ่งฝ่าพระบาทหวาดกลัวนั้นจะร้างเปล่าไป"

หมายสำคัญในบริบทนี้หมายถึงเหตุการณ์พิเศษที่จะยืนยันคำของผู้เผยพระวจนะ หมายสำคัญถึงอาหัสคือการกำเนิดของเด็กชายจาก*[[อัลมาห์]]* (หญิงสาว) ซึ่งเด็กชายคนนั้นจะได้ชื่อว่าอิมมานูเอล ที่มีความหมายว่า "พระเจ้าสถิตเรา" ความสำคัญของหมายสำคัญนี้ไม่ได้อยู่ที่ตัวตนของเด็กหรือของแม่ (นักวิชาการเห็นพ้องว่า "อัลมาห์" หมายถึงผู้หญิงในวัยที่มีบุตรได้ และไม่เกี่ยวข้องอะไรกับหญิงพรหมจารี) แต่อยู่ที่ความหมายของชื่อของเด็กชาย ("พระเจ้าสถิตอยู่กับเรา") และมีบทบาทในการระบุระยะเวลาก่อนที่พระเจ้าจะทรงทำลายแนวร่วมเอฟราอิม-ซีเรีย (ก่อนที่เด็กจะเรียนรู้เรื่องผิดชอบชั่วดี)

### ผลสืบเนื่อง: อิสยาห์ 7:17-25
กษัตริย์อาหัสหันไปหาอัสซีเรียเพื่อป้องกันภัยคุกคามจากอิสราเอลและซีเรีย แต่ราคาที่พระองค์ต้องจ่ายคือการเป็นรัฐบริวารของอัสซีเรีย เฮเซคียาห์ พระราชโอรสและผู้สืบทอด (ครองราชย์ ป. 715-686 ปีก่อน ค.ศ.) ก่อกบฏ แต่ฝ่ายอัสซีเรียทำลายราชอาณาจักรและเข้าล้อมเยรูซาเลม และเฮเซคียาห์สามารถช่วยพระองค์ด้วยการจ่ายบรรณาการ
ศตวรรษต่อมา ในสมัยของกษัตริย์โยสิยาห์ คำเผยพระวจนะของอิสยาห์ได้รับการแก้ไขเพื่อแสดงให้อาหัสเป็นกษัตริย์ที่ไม่มีศรัทธา ผู้ปฏิเสธคำสัญญาของพระเจ้าที่จะปกป้อง ซึ่งส่งผลให้พระเจ้าส่งอัสซีเรียมาทำลายล้างแผ่นดินจนกระทั่งมีกษัตริย์องค์ใหม่ผู้ซื่อสัตย์ (สันนิษฐานว่าเป็นโยสิยาห์) ขึ้นมาเพื่อฟื้นฟูสันติภาพ คำเผยพระวจนะเพิ่มเติมที่อธิบายถึงการทำลายล้างที่จะเกิดขึ้นกับยูดาห์ในอนาคตที่ไม่ระบุวันแน่ชัด (อนาคตจากมุมมองของอิสยาห์และอาหัส) เมื่อพระเจ้าจะเรียกอัสซีเรียมา ตามโองการ 7:17–25

## พระวรสารนักบุญมัทธิว

พระวรสารนักบุญมัทธิวแสดงพระราชกิจของพระเยซูส่วนใหญ่เป็นไปตามคำเผยพระวจนะจากอิสยาห์ แต่ในสมัยของพระเยซูชาวยิวในดินแดนอิสราเอลไม่ได้พูดภาษาฮีบรู และคำเผยพระวจนะจากอิสยาห์จำต้องแปลไปเป็นภาษาสามัญสองภาษา คือ ภาษากรีกและภาษาแอราเมอิก เซปตัวจินต์แปลคำว่า *อัลมาห์* ที่หมายถึง หญิงสาวในวัยที่มีบุตรได้ กลับแปลเป็น *parthenos* ซึ่งหมายถึง *หญิงพรหมจารี* สิ่งนี้ทำให้ผู้เขียนพระวรสารนักบุญมัทธิวใช้ในการตีความว่าพระเยซูเป็นผู้เติมเต็มคำเผยพระวจนะ: ...และเขาจะเรียกนามของท่านว่าอิมมานูเอล แปลว่า  *พระเจ้าสถิตกับเรา* (มัทธิว 1:23) เป็นตัวแทนของพระเจ้าบนโลกและเน้นย้ำสถานะของพระเยซูในฐานะ "พระบุตรพระเป็นเจ้า" โดยยืนยันว่าโยเซฟไม่ได้มีเพศสัมพันธ์กับมารีย์จนกว่าให้พระกำเนิดบุตรชายแล้ว (มัทธิว 1:25)

## ดูเพิ่ม
* คำเผยพระวจนะเกี่ยวกับพระเมสสิยาห์ในพันธสัญญาเดิมที่อ้างถึงในพันธสัญญาใหม่
* ที่ปรึกษามหัศจรรย์ พระเจ้าผู้ทรงมหิทธิฤทธิ์ พระบิดานิรันดร์ และองค์สันติราช
* มัทธิว 1:23
* มาเฮร์-ชาลาล-หัช-บัส

## อ้างอิง

## บรรณานุกรม
:  
: 
:  
: 
: 
: 
:  
: 
: 

หมวดหมู่:หนังสืออิสยาห์
หมวดหมู่:ข้อในคัมภีร์ฮีบรู
หมวดหมู่:ราชวงศ์เปคาห์